Downloaded from YTS.MX
Official YIFY movies site: YTS.MX
Puno sam si puta rekla da imam sreće što si uz mene.
Drag i obazriv muškarac kojem sam u potpunosti vjerovala.
Kako je savršen muškarac došao do ovoga?
Kako si me mogao tako izdati?
Kako si mogao dovesti te neznance u moju spavaću sobu?
Sad vas vodimo u Francusku.
Upozoravam vas, ovo je potresna priča.
Sedamdesetjednogodišnjak je priznao
da je 10 godina drogirao i silovao svoju suprugu.
Također je pozivao druge muškarce da je siluju.
Ovaj je slučaj privukao pozornost cijelog svijeta.
Nikad se nismo susreli s nečim takvim.
Mnogi se pitaju
kako se tako strašno seksualno nasilje moglo odvijati
u tako velikim razmjerima.
Godinama je manipulirao svima oko sebe.
Nitko nije imao pojma što se događa.
Sudjelovala su 72 muškarca, ali ne mogu ih sve identificirati.
Tko su ti muškarci?
Većina optuženih i dalje poriče odgovornost.
Nije mi rekao da će drogirati svoju suprugu.
Ne znam za druge, ali ja nisam čudovište.
Ostatak sudnice potpuno je utihnuo kad je Gisele Pelicot rekla
da se želi izravno obratiti svojem bivšem suprugu.
SLUČAJ SILOVANJA GISELE PELICOT: GRAD NA SUÐENJU
Ovaj film sadrži svjedočanstva koja izgovara glumica.
To su dijelovi izjava sa suda.
AVIGNON PROVANSA
RUJAN 2024.
Izvještavala sam o mnogim suđenjima zbog silovanja.
Obično imamo optuženika, žrtvu i gotovo praznu sudnicu.
Sudnica je u ovom slučaju puna.
Ovo je suđenje po mnogim stvarima neobično.
Straga su novinari. Sudnica je puna odvjetnika i optuženika.
To nikad nisam vidjela.
Nikad nisam sjedila u sudnici okružena optuženicima.
Pogotovo ne u ovako osjetljivom slučaju.
U rujnu 2024. započelo je suđenje koje je šokiralo cijeli svijet.
U središtu je bila 72-godišnja Gisele Pelicot.
Njezin suprug Dominique priznao je
da ju je drogirao i silovao gotovo deset godina.
Uz njega je stajalo još 50 muškaraca.
Svi su bili optuženi za silovanje
ili spolno napastovanje onesviještene Gisele
dok ih je Dominique snimao.
Svi su proglašeni krivima.
Neki su priznali silovanje i krivnju. Drugi su rekli da su bili nasamareni.
Da ih je Dominique Pelicot uvjerio da je to dio seksualne igre.
Neki su doslovce rekli
da tog dana nisu napustili svoju kuću u namjeri da siluju ženu,
pa stoga nisu silovatelji.
Usprkos videodokazima protiv njih,
njihovu poricanju na ruku je išao francuski zakon o silovanju,
u kojem se ne spominje pristanak.
Mnogi su se branili time što im namjera nije bila silovanje.
Dolazili su zbog seksa utroje.
Kad god je sudac pitao nekog od optuženika je li razgovarao s njom
i dobio njezin pristanak,
svaki je rekao da nije razgovarao s njom
i da nije dobio njezin pristanak.
Dugotrajni učinak ovog suđenja
bit će razgovori u Francuskoj i cijelom svijetu
o tome kako smo došli do ovoga.
Ljudi su se počeli pitati
koliko je ženomrstvo duboko ukorijenjeno u francuskoj kulturi.
Svijet je gledao kako je Gisele u nekoliko tjedana postala ikona.
Njezin otpor istaknuo je teme srama, pristanka i seksualnog nasilja.
Kažu mi da sam hrabra. Ja im kažem da to nije hrabrost.
To su volja i odlučnost da promijenim društvo.
Kad gledate fotografije toga što se događa u sudnici i ispred nje,
morate shvatiti da Gisele Pelicot svakog dana prolazi pokraj muškaraca
koji su optuženi za njezino silovanje.
Oni nose kapuljače, maske i fantomke.
Prekrivaju svoja lica kako bi prikrili svoj identitet.
A onda ta žena prolazi pokraj njih.
Ulazi u sudnicu uz pljesak javnosti.
Svakog dana mora pronaći snagu da se suoči s tim muškarcima.
Ljudi iz cijelog svijeta iskazali su podršku Gisele Pelicot.
Od poruka na zidovima u blizini sudnice
do masovnih prosvjeda tisuća u brojnim gradovima.
To je priča o obiteljskom zlostavljanju u obliku silovanja,
a ovdje su još upleteni i neznanci.
Imamo užas svega toga, činjenicu da se možemo poistovjetiti s Gisele
te njezinu hrabru i neuobičajenu odluku da suđenje bude javno.
Zbog svega toga ovo je sad globalna priča.
MAZAN PROVANSA
Iako je priča postala globalna,
nijedno mjesto nije bilo potreseno kao Mazan.
On se nalazi oko 35 km SI od Avignona.
Riječ je o malom srednjovjekovnom selu s nešto više od 6000 stanovnika.
Ovdje su živjeli Pelicotovi.
Ovdje je Gisele godinama trpjela zlostavljanje.
Ovo je miran gradić, a ovaj ga je slučaj uništio
jer ljudi sad poistovjećuju Mazan sa silovanjima.
Ljudima je dosta tog slučaja.
Ne razumiju
zašto se ime gradića u kojem vole živjeti poistovjećuje sa silovanjem.
Ta je priča u francuskim vijestima prozvana mazanskim skandalom.
Ime doma tih ljudi postalo je neraskidivo povezano sa suđenjem.
Preplavilo je sve naslovnice.
Ova priča zadesila nas je kao meteor.
Nismo mogli ni pomisliti ni zamisliti nešto takvo.
Mještanka Marion vodi centar za žrtve spolnog zlostavljanja.
Ovo mirno malo selo odjednom vidi cijeli svijet.
Mediji iz cijelog svijeta dolaze ovamo, a naše malo selo nije spremno.
Ljudi su frustrirani jer je osramoćeno cijelo selo,
a samo su tri optuženika, uključujući Dominiquea Pelicota, iz Mazana.
Većina osumnjičenika živjela je u krugu od 65 km.
Ljudi su sad napeti i sumnjičavi.
Iako je policija identificirala 50 muškaraca koje je Dominique snimio,
još su 22 osumnjičenika na slobodi.
Usto, ovo je selo tradicionalno, patrijarhalno.
Zato je ovaj slučaj zlostavljanja i silovanja tabu.
To nisu teme o kojima volimo razgovarati.
Bez obzira na to gdje su se ti zločini odvili,
mnogi se pitaju kako je do toga uopće došlo.
CARPENTRAS PROVANSA
SUPERMARKET E. LECLERC 12. RUJNA 2020.
Ovaj je slučaj zastrašujuć jer je sve razotkriveno slučajno.
Klupko se za Dominiquea Pelicota počinje odmotavati
kad ga zaštitar u supermarketu u Carpentrasu uhvati
kako potajno snima ispod suknje žene.
Snimao je mobitelom. Snimao je ispod vaše haljine!
Pojavila se snimka Dominiquea kako snima ispod suknje žene u trgovini.
Na njoj vidimo njegovo lice prekriveno medicinskom maskom.
Njegova kamera suptilno se spušta prema njezinoj suknji,
a onda do njega dolazi zaštitar.
Snimao je mobitelom. Snimao je ispod vaše haljine.
- Ne, ne. - Da! Hoćete li podnijeti prijavu?
Snimao je ispod vaše haljine. Mobitelom, ovako.
- Hoćete li podnijeti prijavu? - To je već četvrti put. -Stvarno?
Ne šalim se. Promatrali smo ga, to je već četvrti put.
Smjesta idite na policiju!
Uhvatili su ga na temelju nesmotrene pogreške,
a on je dotad vrlo pedantno skrivao svoju izopačenost.
Nije mogao potisnuti svoju želju za snimanjem ispod suknje te žene.
Kvragu, trebali smo ih potražiti. Bile su još tri.
Vi ste odvratna osoba. Uistinu odvratna.
Ovaj je slučaj zastrašujuć
jer znamo da postoji puno primjera manjih seksualnih delikata,
npr. snimanje ispod suknje, koji se ne istražuju propisno.
Budući da je policija u ovom slučaju reagirala,
saznali su za veće razmjere događaja.
U razgovoru s policijom
Dominique Pelicot tvrdio je da ga je obuzeo nagon
jer mu supruga nije bila kod kuće mjesec dana.
Rekao je da to nije u njegovoj naravi.
Dominique Pelicot posjeo je Gisele i počeo plakati.
Rekao je da je učinio veliku pogrešku. Glupost.
Uhvatili su ga kako snima međunožja žena.
Ona je zastala i razmislila.
Bili su zajedno više od 40 godina.
Znala je da mu može oprostiti, ali tražila je da se ispriča toj ženi
i zaprijetila mu da će ga ostaviti ako to ponovi.
On se ispričao i rekao da se to neće ponoviti.
Ona u tom trenutku nema pojma
koliko ju je zlostavljao u zadnjih deset godina.
U 50 godina zajedničkog života nikad nije bio nepristojan.
Rekla sam da ću mu oprostiti, ali samo ovaj put.
12. RUJNA 2020.
Snimao je mobitelom. Snimao je ispod vaše haljine!
U rujnu 2020. Dominiquea Pelicota zaustavlja zaštitar
zbog snimanja ispod sukanja žena u supermarketu.
Po uzoru na regulativu uvedenu u Ujedinjenom Kraljevstvu
taj je čin u Francuskoj postao protuzakonit 2018.
Zaštitar ima vrlo važnu ulogu u ovoj priči.
Da nije insistirao
da žena koju je potajno snimao ode na policiju i prijavi ga,
ona to možda ne bi učinila.
Možda bi pomislila da je taj tip čudak,
otišla kući i zaboravila na taj incident.
Smjesta idite na policiju! A vi se ne mičite.
Gospođo, računam na to da ćete ga prijaviti.
Ta je snimka puštena u francuskim medijima.
Jasno se čuje kako joj zaštitar govori da ga mora prijaviti policiji
jer je ona četvrta žena kojoj je to učinio taj dan.
Ona ga je prijavila i tako je pokrenuta policijska istraga.
Fotografije iz francuskih medija pokazuju
kako su sigurnosne kamere uhvatile Dominiquea
kako upotrebljava torbu sa skrivenim uređajem.
U tom su ga trenutku uhitili zbog manjeg seksualnog delikta.
To je kap u moru u usporedbi s onime što se događalo zadnjih deset godina.
Kasnije su u torbi koju je imao sa sobom pronašli
fotoaparat, videokameru i kondome.
Dominique Pelicot u svojoj je torbi imao dva mobitela.
Policijski istražitelj uzeo je mobitele.
Ne jednom je bila samo jedna aplikacija - Skype.
Otvorio je Skype i ugledao fotografije žena
kako onesviještene leže na svojim krevetima.
Oko njih su bili goli muškarci.
Obratio se svojem šefu i pokrenuo istragu o tome.
Svi Dominiqueovi digitalni uređaji zaplijenjeni su iz njegova doma.
Na USB-u policija otkriva mapu naziva Zlostavljanje.
U njoj nalaze pedantno označene mape
s više od 20.000 videosnimaka i fotografija.
Na njima se različiti muškarci seksaju s jednom ženom.
U tom trenutku policija ne zna što se događa. Ne znaju što vide.
Uočavaju da je na svakoj snimci ista žena,
a kasnije uviđaju da je to Pelicotova supruga.
S obzirom na toliko dokaza, policiju je čekala duga istraga.
Tko su bili ti muškarci? Je li se to događalo uz njezin pristanak?
Gledaju li uistinu to kako jednu ženu godinama zlostavljaju?
Počeli su istraživati živote Gisele i Dominiquea Pelicota.
Vodili su privatan i miran život.
Imali su troje djece, koju su odgojili u Parizu, i sedmero unučadi.
Nakon umirovljenja preselili su se na jug Francuske
kao vrlo tipična obitelj.
Nisu bili pretjerano zanimljivi. Nisu se isticali.
To je priča s kojom se možemo poistovjetiti.
Sve u svemu, bili su sretni u mirovini.
Iz njezinih riječi znamo da su imali sretan i ispunjavajući brak.
Puno je kuhao. Smatrala sam to znakom pažnje.
RIJEČI GISELE PELICOT
Jedne večeri dočekao si me na kolodvoru u Avignonu
nakon što sam deset dana bila s unučadi.
Već si pripremio večeru.
Dva tanjura već su bila u pećnici.
Ja sam na krumpir stavljala maslinovo ulje, a on maslac
tako da se jasno vidjelo koji je tanjur njegov.
Zajedno bismo popili čašu bijelog vina.
Često, kad bi na televiziji bila nogometna utakmica,
pustila bih ga da je gleda sam.
Donosio mi je sladoled u krevet. Moj omiljeni okus - malinu.
Govorila sam mu da imam sreće što se brine za mene.
Usprkos naizgled idiličnom životu, bilo je znakova da nešto nije u redu.
Već 2013. godine, kad su se preselili u Mazan,
Gisele je imala zdravstvenih problema.
Gubila je pamćenje.
Gubila je kosu i na težini.
Gubitak pamćenja zabrinuo je njezinu širu obitelj.
Bio je to vrlo čudan osjećaj.
Mislila je da gubi pojam o vremenu, da gubi svoj život.
Bila je kod tri neurologa. Mislila je da ima Alzheimerovu.
Dominique joj je tad pružao veliku podršku.
Gisele je ludjela od brige,
ali uza sebe je imala supruga koji joj je pružao podršku.
Govorio joj je da će biti dobro, da se nema zašto brinuti.
Nitko joj nije znao reći što se točno događa.
Nitko nije ni pomislio na ono nezamislivo.
Tek kad su Dominiquea 2020. uhvatili kako snima ispod sukanja žena,
stvari su postale jasnije.
Prošla su dva mjeseca
otkako su Dominiquea Pelicota uhitili zbog snimanja ispod sukanja žena.
Gisele je oprostila svojem suprugu,
ali onda ih pozivaju u policijsku postaju.
Provode normalno jutro u svojoj kući, a onda odlaze do policijske postaje.
Gisele misli da je to povezano sa snimanjem ispod sukanja žena.
To je vrlo emotivan trenutak.
Kad Dominiquea pozovu na kat na ispitivanje,
ona ostaje u prizemlju.
Razmijene pogled, no ona ne zna da je to zadnji put da će vidjeti supruga.
Policajac mi je rekao da će mi pokazati neke neugodne stvari.
Otvorio je mapu i pokazao mi fotografiju.
Bilo mi je teško prepoznati samu sebe odjevenu na nepoznat način.
Zatim mi je pokazao drugu fotografiju pa treću.
Zamolila sam ga da prestane. Bilo je nepodnošljivo.
Nepomično sam ležala na svojem krevetu, a muškarac me silovao.
Svijet mi se srušio.
Ne mogu prestati razmišljati kako bih se osjećala na Giseleinu mjestu.
Suprug je činio sve za nju u trenutku njezine bolesti i slabosti.
Bila mu je neopisivo zahvalna,
a na kraju se ispostavilo da ju je izdao na nezamisliv način.
To je vrlo podmuklo.
Te je večeri rekla svojoj djeci. Prvo je nazvala kćer.
Rekla je da joj mora reći nešto grozno.
Rekla joj je da ju je njezin otac godinama silovao
i pozivao nepoznate muškarce da se seksaju s njom
dok je ona ležala u nesvijesti.
To je bio šok za cijelu obitelj.
ALEX GUEY NOVINAR, LE DAUPHINE LIBERE
Stigli smo u Mazan.
Mazan je poprilično miran gradić.
Ovdje se nema što raditi.
Poznat je po tome što je provansalski gradić u kojem je život dobar.
Bližimo se mjestu na kojem su morali parkirati svoje aute.
Blizu stadiona, koji je ondje.
Ovdje su parkirali muškarci koje je upoznao putem interneta.
Dominique Pelicot dolazio je po njih pješice.
Ponekad je dolazio u kućnom ogrtaču.
Bio je u gaćama, a preko je imao samo kućni ogrtač.
Ovdje bi ih pokupio, a onda bi pješice otišli do kuće.
Morali su hodati oko 100 m do slijepe ulice u kojoj je bila njihova kuća.
To je ta kuća.
Ovdje se sve to događalo od 2013. do 2020.
Na vrlo mirnom i zabačenom mjestu, u lijepoj kući.
Ovdje se taj užas odvijao godinama.
Gisele su pokazali snimke
na kojima se njezin suprug i drugi muškarci seksaju s njom
dok ona spava.
Istražitelji sad moraju doznati kako se to moglo dogoditi.
Na temelju snimki
policija ustanovljuje da se to događalo oko deset godina.
PARIZ, 2011.
G. 2011. Pelicotovi su u braku gotovo 40 godina i žive u Parizu.
Oni su djed i baka koji žive sretnim i mirnim životom.
Dominique Pelicot počeo je kuhati kod kuće nekoliko godina ranije.
Perverzno je uživao kad joj je govorio da se ne mora brinuti
jer će on skuhati večeru, a ona se može opustiti.
Pod izlikom brige za suprugu Dominique je počeo drogirati Gisele.
Pelicot je upotrebljavao lorazepam,
lijek protiv tjeskobe.
Lorazepamom se liječe tjeskoba i problemi sa spavanjem.
Dominique je upotrebljavao lijekove koje mu je prepisao njegov liječnik.
Zdrobio bi lijek, obično tri tablete, i pomiješao ga s hranom.
Često je u jela stavljao puno češnjaka, luka i začina
kako bi prikrio okus i boju lijeka.
Ako ga nije uspio staviti u večeru, donio bi joj omiljeni sladoled.
Visoke doze lorazepama mogu uzrokovati gubitak svijesti.
Donosio mi je sladoled u krevet. Moj omiljeni okus - malinu.
RIJEČI GISELE PELICOT
Govorila sam mu da imam sreće što se brine za mene.
Nikad nisam osjetila da mi srce lupa. Ništa nisam osjetila.
Očito sam se vrlo brzo onesvijestila.
Gisele je zbog lijekova padala u dubok san nalik na komu.
Kad bi joj prerano dao lorazepam, prerano bi se probudila.
Morao je odabrati pravi trenutak.
Na nekim snimkama vidi se kako se Gisele budi,
ali svejedno se nije sjećala što joj se dogodilo.
Pelicot je radio na tome da što dulje ostane onesviještena.
Drugi dan bila sam umornija nego inače,
ali puno sam radila, pa sam mislila da je to razlog.
Nakon što je drogirao Gisele, Dominique ju je silovao.
To se zlostavljanje nastavilo dvije godine.
G. 2013. preselili su se u Mazan.
Ondje su Dominiqueovi zločini postali još gori.
Počeo je pozivati neznance da sudjeluju u tome.
Pelicot je muškarcima davao opsežne upute.
Ako bi dolazili autom,
rekao bi im da parkiraju kod obližnjeg sportskog centra
kako susjedi ne bi bili sumnjičavi.
Govorio im je da ne smiju nositi kolonjsku vodu.
Prije dolaska u njegov dom nisu smjeli pušiti.
Dominiqueovi planovi bili su precizni i pedantni.
Kad bi stigli, morali su slijediti određenu proceduru.
Morali su oprati ruke u vrućoj vodi, svući se u kuhinji i ne bučiti.
Čak je tražio da ugriju ruke na radijatoru
jer bi se Gisele zbog hladnih ruku mogla probuditi.
Pelicot je činio sve u svojoj moći kako se ne bi probudila
ili ujutro posumnjala što se dogodilo prethodne noći.
Mislim da je uživao u nametanju protokola tim muškarcima.
Time im je poručivao da on kontrolira Gisele, da je on njezin vlasnik.
Ako su htjeli do nje,
morali su to učiniti jer im je on omogućavao pristup.
Tiho je, šapću kako je ne bi probudili.
Ona je u dubokom snu.
Kao truplo. To je tijelo.
Vilica joj visi, hrče.
Diraju je, rade joj grozne stvari, a ona se ne miče.
Očito je u nesvijesti i ne reagira.
Često je potpuno gola, a ponekad su joj samo gaćice svučene.
Muškarci joj prilaze straga. Često masturbiraju kako bi se uzbudili.
Guraju svoje penise
u njezinu vaginu, stražnjicu i usta, ali nikad joj se ne obraćaju.
To su prizori divljaštva.
Smatrali su me lutkom, vrećom za smeće.
Nepomično ležim na krevetu dok me siluju.
Ovdje je istaknut fetiš somnofilija.
To je želja za seksom s nekim tko se ne miče, tko je u nesvijesti.
Ponekad se naziva fetišom uspavane ljepotice.
To je kazneno djelo. On nije zatražio pristanak svoje žene.
Policija otkriva razmjere zločina zbog Dominiqueovih snimki.
Na Dominiquea Pelicota utjecala je pornografija.
Smatrao se filmskim redateljem.
Snima scene seksa odnosno silovanja.
Neke su scene snimane sa stativa, a neke izbliza.
Čuje se kako im njezin bivši suprug daje naputke.
Ponekad im kaže da budu nježni,
a ponekad je vulgaran i kaže da ga gurnu u kurvu
ili da je ona kurva i da to zaslužuje.
Bilo je na stotine datoteka, fotografija i snimki zlostavljanja.
Pedantno ih je spremao, organizirao i arhivirao.
Pravio je montaže svakog silovanja
i kategorizirao ih prema sceni seksa, trajanju i datumu.
Kategorizirao je sve snimke kao što to rade pornografske web-stranice.
On strašno voli to što radi.
Planiranje, organiziranje i bogat svijet mašte u kojem Dominique živi
velik su dio njegova identiteta.
Stalno je razmišljao o tome.
S godinama Dominique je počeo tražiti i na drugim mjestima.
Usmjerio je pažnju na vlastitu kćer Caroline.
Među tisućama fotografija bilo je i dosta njezinih.
Dosta ih je izbrisano,
ali digitalni stručnjaci na policiji uspjeli su ih vratiti.
Dominique Pelicot dijelio je razne fotografije nje i njezine majke
i pisao ponižavajuće komentare o njima.
Bila je i fotomontaža nje i njezine majke
kako zajedno izlaze iz kupaonice,
a uz koju je pisalo Moja drolja i njezina kći.
Nađene su i fotografije snaha Pelicotovih.
Našli su fotografije, ali one su na njima pri svijesti.
Snimljene su skrivenim kamerama u kupaonici
dok su gole izlazile iz tuša ili kade.
Dakle, imamo Gisele Pelicot i sav užas koji je ona pretrpjela,
ali tu su i njihova kći i snahe.
On je bio oportunist.
Neprestan voajer.
Dominique je gotovo cijelo desetljeće skrivao svoj tajni život.
Kad su radili njegovu psihološku procjenu,
nisu pronašli ni psihičke bolesti ni ozbiljne psihičke poremećaje,
ali on ima dva identiteta.
Morao se ponašati kao brižan suprug i otac
kako bi se mogao posvetiti onome što ga je stvarno zanimalo.
Manipulirao je svima oko sebe.
Svojom djecom, prijateljima, suprugom.
Godinama nitko nije imao pojma što se događa.
Pedeset godina živjela sam s muškarcem
za kojeg nikad ne bih pomislila da je sposoban za nešto takvo.
RIJEČI GISELE PELICOT
Vjerovala sam mu u potpunosti.
RIJEČI GISELE PELICOT
Obmana se nastavila, a Giseleino se zdravlje pogoršavalo.
Bilo je znakova...
RIJEČI GISELE PELICOT
...ali nisam ih znala protumačiti.
Vidi kako se ona brine zbog svojeg zdravlja. Gubi na težini.
Odlazi s njom liječnicima. Dobro zna što se događa, ali šuti.
To je strašno podmuklo, kao noćna mora.
Stvari koje je smatrala znakom ljubavi tijekom razdoblja slabosti
zapravo su mu omogućile da počini te zločine.
Dominique je osmislio kampanju zlostavljanja i ispleo mrežu laži,
ali nije djelovao sam.
Moja povezanost s tim slučajem svodi se na kojih 20 min
kad sam bio u kući Pelicotovih.
Dvadeset minuta.
Policijska istraga snimki otkriva razmjere zlostavljanja Gisele.
Izbrojili su gotovo 200 slučajeva navodnog silovanja
koje su izveli Dominique Pelicot i još 72 muškarca.
Identificirali su 50 muškaraca.
Muči me to što ne mogu objasniti kako sam se našao u ovoj situaciji.
Moj susret s Pelicotom bio je eksplozija u mojem životu.
To je presjek društva. Dobni raspon ide od 26 do 74 godine.
CEDRIC G., 50 GODINA SOFTVERSKI TEHNIČAR
Tu su vatrogasac, novinar slobodnjak, a ima i umirovljenika.
Vojnik, medicinski tehničar, zatvorski čuvar, pekar.
Ima i nezaposlenih muškaraca.
Pelicotov odvjetnik opisuje ih kao prosječne muškarce.
Trojica optuženika dolaze iz samog Mazana,
uključujući susjeda Pelicotovih.
Jednoga je Gisele prepoznala kad je bila u policijskoj postaji.
Povremeno sam ga viđala u pekarnici. Uvijek bih ga pozdravila.
Jednom ih je posjetio pod izlikom da treba Dominiquea u vezi s biciklom.
Volio je biciklirati i imao je puno prijatelja s kojima je biciklirao.
Posjetio je kuću Pelicotovih kako bi uživo vidio Gisele
prije nego što se vratio da bi je navodno seksualno zlostavljao.
Nikad nisam mislila da bi me silovao.
RIJEČI GISELE PELICOT
Susjed poriče optužbu.
Muškarcima koji su je htjeli vidjeti prije dolaska u kuću rekao bi
da svrate u supermarket dok su oni tamo.
Ili bi im poslao njezine fotografije ili snimke
da bi vidjeli kako izgleda prije dolaska u kuću.
Silovatelj nije netko na koga naiđete na parkiralištu kasno uvečer.
Silovatelj može biti i netko iz vaše obitelji ili vaš prijatelj.
Muškarci su znali putovati čak 65 km do Mazana.
Dominique je pronašao način regrutacije.
Kad je policija počela istraživati
kako je Pelicot pozivao muškarce u svoju kuću,
otkrili su da je upotrebljavao web-stranicu.
Dominique se prijavio na francusku brbljaonicu Coco.
Oglašavali su je kao neku vrstu stranice za upoznavanje,
gdje su računi korisnika bili plavi, a korisnica ružičasti,
no i parovi su bili ružičasti.
Izvana se sve činilo bezazleno, no unutra je bilo potpuno drukčije.
Iza djetinjastog sučelja brbljaonica je imala mračniju reputaciju.
Ta je stranica bila povezana s dosta kriminalnih aktivnosti.
Bio je to besplatan forum
koji je okupljao svodnike, pedofile i kupce seksualnih usluga.
Tamo se mogao prikazivati seksualni sadržaj o ženama
i govoriti o ženama na seksistički i nečovječan način.
Coco je omogućavao korisnicima da prikriju svoj pravi identitet.
Dominique Pelicot upotrebljavao je pseudonim.
Našao je brbljaonicu naziva Bez njezina znanja.
To je forum za raspravu o seksualnom zlostavljanju na temelju fotografija.
Tu je pozivao muškarce da mu se pridruže.
Nadimak mu je bio Par traži muškarca za ženu.
Počeo je objavljivati fotografije svoje supruge u donjem rublju.
Napisao je da on i supruga žele seks utroje
i pitao ima li zainteresiranih.
Razgovor bi se nastavio privatno, katkad putem SMS poruka ili Skypea.
Tražio je muškarce da mu pošalju fotografije svojeg lica i genitalija,
a zauzvrat je slao fotografije svoje supruge.
Policija kaže da su Dominiqueove poruke bile jasne.
Pozivao je muškarce da siluju Gisele dok je ona u nesvijesti.
U jednom od oglasa napisao je:
Tražim nekoga tko će zlostavljati moju suprugu dok ona spava.
Ti si kao ja, voliš silovanje.
Jedan od optuženika prvi put govori pred kamerama.
Kaže da je bio prevaren.
Moram reći da me pozvao u svoju kuću
putem varke koju je osmislio u brbljaonici Coco.
Ako naiđe na pervertita, kaže mu da drogira suprugu
jer zna da će pervertit pristati.
Ali kad naiđe na nekog normalnog,
upotrijebi trik.
U mom slučaju poslužio se trikom.
Razgovarali smo noć prije,
ali nisam otišao jer je bio vrlo fokusiran na seks,
a ja sam htio razgovarati o prijateljstvu, upoznati se itd.
Drugi dan nije odustao.
Promijenio je taktiku i ponudio mogućnost prijateljske veze.
Vjerovao sam da govori u ime svoje žene.
Kad mi je rekao da njegova žena pristaje, vjerovao sam mu.
Ni u jednom trenutku
nisam dala svoj pristanak g. Pelicotu i drugim muškarcima.
RIJEČI GISELE PELICOT
Oni su me silovali.
RIJEČI GISELE PELICOT
Ni u jednom trenutku nisu se upitali je li to u redu.
Mislim da je Dominique uživao u svom podmuklom procesu regrutacije,
u potrazi za odgovarajućim ljudima.
Internet je bio vrlo pametan filtar za pronalaženje partnera u zločinu.
Dok sam izvještavala o ovom suđenju,
pitala sam se koliko je muškaraca odbilo Pelicota,
ali to nije prijavilo.
Internet uklanja bilo kakvu odgovornost.
Može otupiti ljude na štetu koju nanose.
Dominique je tražio muškarce
koji bi mu pomogli da dovede svoje zločine na višu razinu.
FORUM "BEZ NJEZINA ZNANJA"
Za silovanje Gisele Pelicot nije optužen jedino Marechal.
On je poznat kao sljedbenik Dominiquea Pelicota.
Jean-Pierre Marechal i Dominique upoznali su se na Cocu.
Marechal, umirovljeni vozač kamiona, naučio je od Pelicota
kako da drogira svoju suprugu
i pozvao je Pelicota u svoj dom da je siluje.
Uspavao ju je na isti način na koji je Pelicot uspavljivao Gisele.
Dominique Pelicot otišao je u Marechalovu kuću
i zajedno su silovali Marechalovu suprugu dok je ona bila u nesvijesti.
Na sudu su oba muškarca priznala
da su drogirali i silovali Jean-Pierreovu suprugu pet godina.
Mislim da je uživao u tome, u toj ideji učitelja i učenika.
Dominique je pokušavao naći istomišljenike
koji bi se uključili u takvu aktivnost.
Deset godina zlostavljanja okončalo se kad su Dominiquea uhitili 2020.
Četiri godine kasnije
započelo je jedno od najšokantnijih suđenja u francuskoj povijesti.
Atmosfera je vrlo napeta.
Dominique Pelicot zauzeo je sljedeću poziciju:
Kriv sam i sve sam priznao.
Oni su svi znali. Ja sam silovatelj, a i oni su silovatelji.
Ako optuženik zaniječe silovanje ili penetraciju,
onda sud odlučuje pokazati snimke.
AVIGNON RUJAN 2024.
Četiri godine nakon što se Giselein život izokrenuo,
u Avignonu je započelo suđenje D. Pelicotu i 50 drugih optuženika.
Gisele je svaki dan uz pljesak dolazila na sud,
gdje su je pozdravljali obični građani i svjetski mediji.
Ovaj je slučaj privukao toliku pozornost
zbog Giseleine hrabrosti da se odrekne svojeg prava na anonimnost.
Zbog toga su svjetski mediji mogli biti u sudnici
i prenositi suđenje ostatku svijeta.
Suđenja u vezi sa seksualnim nasiljem
obično se odvijaju iza zatvorenih vrata.
Kad otvorite vrata takvog suđenja,
znate da će vaš život izaći na vidjelo.
Znate da će cijeli vaš život biti pod povećalom.
To je vrlo hrabra odluka.
Htjela sam da sve žrtve silovanja mogu reći:
Gđa Pelicot je uspjela. Možemo i mi.
Kad vas netko siluje, osjećate sram,
ali oni bi se trebali sramiti, a ne mi.
Svakog dana na to suđenje dolaze novinari iz cijelog svijeta.
Iz Engleske, Španjolske, Brazila, SAD-a, Australije i Japana.
Doima se kao da je to suđenje važno za cijeli svijet.
Gisele nikad nije iskusila pozornost koju je dobila zbog ovog slučaja.
Ona je baka i bivša voditeljica logistike,
a odjednom predstavlja sve žene koje su iskusile spolno zlostavljanje.
Ona je primjer hrabrosti.
Na sudu Gisele Pelicot prolazi pokraj nekih od 50 muškaraca
optuženih za njezino silovanje dok je ona bila u nesvijesti.
Pritišću me ljudi iza mene.
Osjećam da me pokušavaju zbuniti svojim pitanjima.
Trideset i pet od 50 muškaraca zanijekalo je da je silovalo Gisele.
Jedan od izazova ovog slučaja
jest to što pristanak nije dio francuskog zakona o silovanju.
Tužiteljstvo mora dokazati da su optuženici imali namjeru silovati.
Neki su doslovce rekli
da tog dana nisu napustili svoju kuću u namjeri da siluju ženu,
pa stoga nisu silovatelji.
Nekoliko ih je reklo da su isprva mislili da je mrtva,
ali nekako su se pomirili s time i obavili to što su namjeravali.
Drugi misle da su oni žrtve ovog zločina.
Ovaj optuženik niječe optužbu za silovanje.
Ne mogu prihvatiti da sam otišao s namjerom silovanja.
Ne mogu prihvatiti da sam silovatelj.
Ja sam dijete zlostavljane žene.
Kad sam vidio Pelicota u njegovoj kući, bio je zastrašujuć.
To je pobudilo traumatično sjećanje koje je bilo u meni od djetinjstva.
Toliko me užasnulo da sam izgubio sposobnost prosudbe.
Slijedio sam njegove naputke i naredbe.
Kad sam stigao, žena je već spavala.
Tražio sam dopuštenje. Počeo sam je dirati i ona se pomaknula.
Rekao sam si da je to scena koju je on opisao. Ona se pretvara.
Rekao mi je što da činim.
Rekao mi je da gurnem prst u njezinu vaginu.
Nisam imao kontrolu ni nad svojim prstima.
Gđa Pelicot u našem je scenariju bila žrtva silovanja.
Ja sam bio žrtva terora.
Mi smo dvije žrtve.
Imamo jednog napasnika i dvije žrtve.
Mnogi će reći sudu da nešto nije bilo u redu,
da su htjeli otići, da nisu razmišljali.
Imaju razne izlike, ali nitko nije pozvao policiju.
Ovaj optuženik tvrdi
da je Gisele morala primijetiti znakove zlostavljanja.
Teško mi je čuti da je gđa Pelicot mislila
da živi sa savršenim muškarcem.
Ne, uočavala je znakove, ali ih je ignorirala zbog ljubavi.
To je poruka ženama.
Ne opraštajte ništa čak i ako ste zaljubljene.
U slučajevima spolnog zlostavljanja ljudi često okrivljuju žrtvu.
Uvijek ispituju i krive žrtvu.
Odvjetnici obrane pitaju je
voli li seks utroje ili razmjenu seksualnih partnera.
Koliko god fotografija i snimki ona pokazala,
i dalje za to pokušavaju okriviti nju.
Argumenti koje je iznijela obrana zastarjeli su
i pokazuju razinu ženomrstva i posvemašnjeg prezira prema ženama.
Neki su se optuženici branili
tako što su rekli da im je D. Pelicot, muž, dao pristanak,
kao da je žena vlasništvo svojega muža.
Iako su mnogi smatrali da su argumenti obrane ženomrzački,
ovaj optuženik zauzima oprečno stajalište.
Ja sam veliki feminist.
Osjetljiviji sam na probleme žena od mnogih feminista
koji se nazivaju feministima.
Dominique je priznao sve od samog početka.
Također je rekao da su svi optuženici znali sve.
Znali su da će biti drogirana i da će spavati. Svi su znali zašto dolaze.
Ne sjećam se nijednog drugog suđenja u Francuskoj,
niti igdje drugdje u svijetu,
gdje je za slučaj silovanja bilo toliko dokaza.
Na neki čudan način Gisele Pelicot imala je savršeno suđenje
jer je, za razliku od mnogih drugih žena,
imala dokaze o tome što su joj učinili.
Budući da je Gisele insistirala na tome,
sudac je odlučio prikazati snimke u sudnici.
Kad su prve snimke prikazane u sudnici,
zavladala je nelagoda.
Nije bilo lako gledati kad je žrtva bila tri metra od nas.
Ja ih nisam mogao sve pogledati jer su neke bile potpuno neshvatljive.
Kad sjedite u toj sudnici i gledate snimku za snimkom žene
koja duboko i glasno hrče, to odjekuje sudnicom.
Ona u tom trenutku nije bila ljudsko biće.
To je potreslo mnoge ljude
u smislu načina na koji muškarci vide žene.
Tijekom suđenja bilo je emotivnih, ali i teških trenutaka.
Mislim na trenutak kad je Gisele Pelicot prvi put progovorila.
Ostatak sudnice potpuno je utihnuo kad je Gisele Pelicot rekla
da se želi izravno obratiti svojem bivšem suprugu.
Puno sam si puta rekla da imam sreće što si uz mene.
RIJEČI GISELE PELICOT
Kako si me mogao tako izdati?
Kako si mogao dovesti te neznance u moju spavaću sobu?
Ja sam uništena žena.
Ne znam hoće li ostatak mojeg života biti dovoljan da shvatim.
Njihova kći Caroline osjeća se kao zaboravljena osoba ovog suđenja.
Policija je našla dvije fotografije
na kojima ona leži na krevetu u donjem rublju koje ne prepoznaje.
Zbrojivši dva i dva, uvjerena je da je i nju drogirao i zlostavljao.
Dominique govori sudu
da je kćer fotografirao samo zato što su ga ucjenjivali,
ali ne daje dodatno objašnjenje.
Negira da ju je ikad drogirao ili dirao,
ali Caroline je uvjerena da laže.
Zacrvenjela se, bila je frustrirana.
Vikala je na njega i rekla mu da laže i da će umrijeti sam.
Nadala se da će joj ovo suđenje dati neke odgovore,
ali puno je toga u vezi s njom ostalo nerazjašnjeno.
Dok je policija istraživala ovaj slučaj,
otkrili su da Dominiqueove kriminalne radnje započinju ranije
nego što su prvotno mislili.
Otkriveno je da je Dominique Pelicot možda povezan s bar još dva zločina.
Riječ je o neriješenim slučajevima iz '90-ih.
G. 1999. odvio se pokušaj silovanja agentice za nekretnine u Parizu.
Zahvaljujući podudaranju DNK-a
Pelicot je priznao da je bio upleten u taj zločin.
Što se tiče slučaja Sophie Narme,
nemamo dokaza da je to učinio Dominique Pelicot.
Ali ta dva slučaja imaju elemente koji su identični.
Dvije žene koje rade kao agentice za nekretnine,
koje su mlade, oko 20 godina, koje pokazuju stan klijentu,
koje su napadnute nožem,
koje su uspavane s pomoću etera.
Ti se slučajevi možda čine povezani, ali u pravnom smislu nema poveznice.
Ta dva slučaja nastavljaju se istraživati, no istražuju se i drugi.
Policija sumnja
da je Dominique povezan s bar još pet neriješenih zločina.
Gisele Pelicot ulazi u povijest. Ostavlja naslijeđe za sve žene.
Ona je danas istinski simbol borbe protiv seksualnog nasilja
lokalno, ali i u cijeloj Francuskoj, Europi i svijetu.
Ovo suđenje imalo je velik utjecaj na francusko društvo.
Održani su brojni prosvjedi u znak solidarnosti s Gisele Pelicot.
Zahvaljujem svima koji su me podržavali od početka ove muke.
To me duboko dirnulo, ali daje mi i odgovornost.
Zahvaljujući svima vama imam snage boriti se do kraja.
Ovo je suđenje obračun za Francusku i zakon u vezi s pristankom,
ali također omogućava ženama da im se vjeruje
kad kažu da ih se uznemirava na ulici
ili neprimjereno dodiruje u noćnom klubu.
Razgovaramo o tome, kažemo da se takve stvari događaju.
Gisele kaže da nas treba poslušati kad kažemo što se događa.
Traže od vlade 140 novih mjera za borbu protiv nasilja nad ženama.
Traže da se vjeruje svim žrtvama
i referiraju se na slučaj Gisele Pelicot.
Prije suđenja odustane se od 94 % slučajeva silovanja.
To znači da tisuće žena u Francuskoj nisu dobile pravdu
za to što im se dogodilo.
Nadamo se da će ovo promijeniti borbu protiv kulture silovanja
i seksualnog nasilja u Francuskoj.
Za mještane Mazana ovaj je slučaj osobito bolan.
Mislim da stvari nakon ovog slučaja neće biti iste. Bar se tako nadam.
Vidim to na ženama s kojima radimo. To im je dalo hrabrosti.
Gisele je impresivna žena, vrlo snažna i hrabra.
Pokazala nam je da se ne trebamo sramiti,
nego da možemo odbaciti taj sram, tu krivnju koju osjećamo.
Latika i Marion organizirale su mimohod podrške za Gisele u Mazanu.
Gisele je to toliko dirnulo da je drugi dan posjetila tu udrugu.
Susret s Gisele dao mi je hrabrosti
da ponovno otvorim svoj slučaj.
Da se borim i kažem samoj sebi da to što sam žrtva ne znači da sam slaba.
Možemo hodati uzdignute glave. Možemo optužiti bez osjećaja srama.
To je važno. To nam je ona pokazala.
Mnoge se žene nadaju
da će se zbog ovog slučaja zakon u Francuskoj promijeniti.
Tako da odvjetnici ne bi morali dokazati namjeru silovanja žene,
nego se mora dokazati pristanak.
19. PROSINCA 2024. DAN PRESUDE
U prosincu 2024., nakon povijesnog suđenja,
svi muškarci optuženi za silovanje Gisele Pelicot proglašeni su krivima.
Nisu svi dobili istu kaznu.
Dominique Pelicot dobio je maksimalnu kaznu prema francuskom zakonu,
20 godina zatvora.
Nikad nećemo zaboraviti ime Gisele Pelicot.
Ona je postala ikona snage
i netko tko osporava mitove o silovanju koji su još prisutni 2024.
Ovaj slučaj pokazuje da su silovatelji svugdje u našem društvu
i odmiče se od široko rasprostranjene ideje
da su silovatelji čudovišta otuđena od društva.
Time što je tražila javno suđenje,
Gisele je htjela da sram promijeni stranu.
To je učinila i zato da bi se društvo promijenilo,
da bi se stavovi promijenili, da bi se zakon promijenio,
da bi se drukčije gledalo na silovanje,
da bi ljudi mogli slobodno govoriti,
da bi se žrtve spolnog zlostavljanja mogle identificirati s njom
i da bi ovo bila lekcija svima, u Francuskoj, ali i u svijetu.
Na kraju mislim na neprepoznate žrtve čije priče često ostaju u sjeni.
Želim da znate da dijelimo istu borbu.
Najiskrenije hvala svima koji su me podržavali u ovoj muci.
Prijevod: Jelena Pešut